- Yɛsɑ̃ɑ̃
- <
- 130
- >

130
Mɛyɛǹcɑɑ̀rìmɛ̀ kó fɛyɛ̀nfɛ̀
1 Bɛ̀ ɔ̃ ndentì fɛ̀ɛ̀ yɛ̀nfɛ̀ kɛ kɔri Kuyie ncĩ́ɛ̃̀tɛ̀.
Mɛyɛǹcɑɑ̀rìmɛ̀ mɛɛ̀ m bi,
kɛ̀ n dɑ yu fɔ̃́ n Yiɛ̀ nKuyie.
2 N Yiɛ̀ nKuyie, keè n tɑmmɛ̀,
bíinní ɑ toò kɛ́keè ibɑ́ɑmmìi n dɑ bɑ́ɑ́ nyì.
3 Ti Yiɛ̀ nKuyie nkɑ̀ɑ tu ɑ bo wéntɛ́ ti yɛi,
we mbo nkpɑɑ́ bo?
4 A mɛ ntu mɛcĩ́ɛ̃́mmɛ̀ yiɛ̀ nwe,
kɛ dò nti ndɑ dé.
5 M buɔ́ n Yiɛ̀ nKuyie nku,
n kémmú kù yó n nɑ́kɛ́ tì nti.
6 N wɛ̃nnì yɑ̀ɑ́ nYiɛ̀ nKuyie
kɛ̀ dɛ̀ pɛ̃ɛ̃tɛ́mu ohɛikɛ̀mbɑ̀rì ɔ̃ nyɑ́ɑ́mmɛ̀ dikṹnweńnì.
Dɛ̀ pɛ̃ɛ̃tɛ́mu ohɛibɑ̀rì yɑ̀ɑ́mmɛ̀ dɛ̀ bo wentɛ́mɛ̀.
7 Isidɑyɛɛribɛ, mbúɔ́nɛ̀ ti Yiɛ̀ nKuyie,
kɛ yɛ̃́ mɛsɑ̀ɑ̀ mbomɛ̀ kuù borɛ̀,
mɛdɛɛtímɛ̀ mɛbotí mɛbotí bo kuù borɛ̀.
8 Kuù yóó dɛɛtɛ́ Isidɑyɛɛribɛ bɛ yɛi mmɛmɔu miɛkɛ.

- Yɛsɑ̃ɑ̃
- <
- 130
- >

© 2001 SIM